Euroopa Ühenduse ja India Vabariigi valitsuse vaheline lennuühenduse teatavaid aspekte käsitlev

Leping

EUROOPA ÜHENDUS

ühelt poolt ja

INDIA VABARIIK

teiselt poolt,

(edaspidi "lepinguosalised"),

MÄRKIDES, et Euroopa Ühenduse mitme liikmesriigi ja India Vabariigi vahel on sõlmitud kahepoolsed lennuühenduse lepingud, mis sisaldavad ühenduse õigusega vastuolus olevaid sätteid,

MÄRKIDES, et Euroopa Ühendusel on ainupädevus mitmes küsimuses, mis võivad sisalduda Euroopa Ühenduse liikmesriikide ja kolmandate riikide vahelistes kahepoolsetes lennuühenduse lepingutes,

MÄRKIDES, et Euroopa Ühenduse õiguse alusel on liikmesriigis asutatud ühenduse lennuettevõtjatel õigus mittediskrimineerivale juurdepääsule Euroopa Ühenduse liikmesriikide ja kolmandate riikide vahelistele lennuliinidele,

VÕTTES ARVESSE Euroopa Ühenduse ja teatavate kolmandate riikide vahelisi lepinguid, millega nähakse nende kolmandate riikide kodanikele ette võimalus omandada osalus lennuettevõtjates, kellele on antud tegevusluba vastavalt Euroopa Ühenduse õigusele,

TUNNISTADES, et Euroopa Ühenduse liikmesriikide ja India Vabariigi vaheliste kahepoolsete lennuühenduse lepingute teatavad sätted tuleb viia vastavusse Euroopa Ühenduse õigusega, et luua Euroopa Ühenduse ja India Vabariigi vahelisele lennuühendusele kindel õiguslik alus ning tagada sellise lennuühenduse jätkuvus,

MÄRKIDES, et Euroopa Ühenduse õiguse alusel ei tohi lennuettevõtjad sõlmida lepinguid, mis võivad mõjutada Euroopa Ühenduse liikmesriikide vahelist kaubandust ning mille eesmärk või tagajärg on konkurentsi tõkestamine, piiramine või moonutamine,

TUNNISTADES, et Euroopa Ühenduse liikmesriikide ja India Vabariigi vahel sõlmitud kahepoolsete lennuühenduse lepingute sätted, millega i) nõutakse või soodustatakse ettevõtjatevaheliste lepingute või ettevõtjate ühenduste otsuste vastuvõtmist või kooskõlastatud tegevust, millega takistatakse, moonutatakse või piiratakse lennuettevõtjate vahelist konkurentsi asjaomastel marsruutidel, või ii) tugevdatakse sellise lepingu, otsuse või kooskõlastatud tegevuse mõju või iii) delegeeritakse lennuettevõtjatele või muudele eraõiguslikele ettevõtjatele vastutus seoses selliste meetmete võtmisega, millega takistatakse, moonutatakse või piiratakse lennuettevõtjate vahelist konkurentsi asjaomastel marsruutidel, võivad muuta ettevõtjate suhtes kohaldatavad konkurentsieeskirjad ebatõhusaks,

TUNNISTADES, et kui liikmesriik on määranud lennuettevõtja, mis on teise liikmesriigi ohutusjärelevalve alase halduskontrolli all, kohaldatakse India Vabariigi õigusi, mis tulenevad lennuettevõtja määranud liikmesriigi ja India Vabariigi vahelise lepingu ohutust käsitlevatest sätetest selle teise liikmesriigi suhtes,

MÄRKIDES, et I lisas loetletud kahepoolsed lennuühenduse lepingud põhinevad üldisel põhimõttel, et lepinguosaliste määratud lennuettevõtjatel on õiglased ja võrdsed võimalused osutada kokkulepitud teenuseid kindlaksmääratud liinidel,

MÄRKIDES, et käesoleva lepingu eesmärk ei ole Euroopa Ühenduse ja India Vabariigi vahelise lennuliikluse kogumahu suurendamine, ühenduse lennuettevõtjate ja India Vabariigi lennuettevõtjate vahelise tasakaalu mõjutamine ega olemasolevate kahepoolsete lennuühenduse lepingute liiklusõigusi käsitlevatesse sätetesse muudatuste tegemine,

ON KOKKU LEPPINUD JÄRGMISES:

Artikkel 1

Üldsätted

1. Käesoleva lepingu kohaldamisel tähendab mõiste "liikmesriigid" Euroopa Ühenduse liikmesriike.

2. I lisas loetletud lepingutes sisalduvaid viiteid pooleks oleva liikmesriigi kodanikele tõlgendatakse viidetena Euroopa Ühenduse liikmesriikide kodanikele.

3. I lisas loetletud lepingutes sisalduvaid viiteid pooleks oleva liikmesriigi lennuettevõtjatele või lennuliinidele tõlgendatakse viidetena asjaomase liikmesriigi määratud lennuettevõtjatele või lennuliinidele.

4. Liiklusõiguste andmine jätkub kahepoolsete lepingute kohaselt.

Artikkel 2

Liikmesriigipoolne määramine

1. Käesoleva artikli lõigete 2 ja 3 sätted asendavad vastavalt II lisa punktides a ja b loetletud artiklite sätted, mis on seotud asjaomase liikmesriigi lennuettevõtja määramisega, India Vabariigi antavate tegevuslubade ja lubadega ning lennuettevõtja tegevuslubade või lubade andmisest keeldumise, nende tühistamise, peatamise või piiramisega.

2. Kui liikmesriik on lennuettevõtja määranud, annab India Vabariik lennuettevõtjale minimaalse menetlusajaga asjakohased tegevus- ja muud load, eeldusel et

i) lennuettevõtja on asutatud määrava liikmesriigi territooriumil vastavalt Euroopa Ühenduse asutamislepingule ning tal on kehtiv lennutegevusluba kooskõlas Euroopa Ühenduse õigusega;

ii) lennuettevõtja on lennuettevõtja sertifikaadi välja andnud liikmesriigi tõhusa ja jätkuva halduskontrolli all ning asjaomane lennundusamet on määramisel selgelt nimetatud ning

iii) lennuettevõtja on otse või läbi enamusaktsiate liikmesriikide ja/või liikmesriikide kodanike ja/või III lisas loetletud teiste riikide ja/või nende teiste riikide kodanike omandis ja jääb sinna ning on alati nende riikide ja/või kodanike tõhusa kontrolli all.

3. India Vabariik võib liikmesriigi määratud lennuettevõtjale tegevus- või muude lubade andmisest keelduda, need tühistada, peatada või neid piirata, kui

i) lennuettevõtja ei ole asutatud määrava liikmesriigi territooriumil vastavalt Euroopa Ühenduse asutamislepingule või kui tal ei ole kehtivat lennutegevusluba kooskõlas Euroopa Ühenduse õigusega;

ii) lennuettevõtja ei ole lennuettevõtja sertifikaadi välja andnud liikmesriigi tõhusa ja jätkuva halduskontrolli all või asjaomane lennundusamet ei ole määramisel selgelt nimetatud;

iii) lennuettevõtja ei ole otse või läbi enamusaktsiate liikmesriikide ja/või liikmesriikide kodanike ja/või teiste III lisas loetletud riikide ja/või teiste riikide kodanike omandis või nende tõhusa kontrolli all;

iv) lennuettevõtjal on juba India Vabariigi ja mõne liikmesriigi vahelise kahepoolse lepingu kohaselt tegevusluba ning käesoleva lepingu alusel liiklusõiguste kasutamine liinil, mis hõlmab punkti ka asjaomases liikmesriigis, tähendaks kõnealuse teise lepinguga kehtestatud liiklusõiguspiirangutest kõrvalehoidmist või

v) määratud lennuettevõtjal on liikmesriigi väljastatud lennuettevõtja sertifikaat ning India Vabariigi ja selle liikmesriigi vahel ei ole sõlmitud ühtki kahepoolset lennuühenduse lepingut ning see liikmesriik on keeldunud andmast liiklusõigusi India Vabariigile.

Käesolevast lõikest tulenevat õigust kasutades ei diskrimineeri India Vabariik Euroopa Ühenduse lennuettevõtjaid kodakondsuse põhjal.

Artikkel 3

Ohutus

1. Käesoleva artikli lõige 2 täiendab II lisa punktis c loetletud artiklite vastavaid sätteid.

2. Kui liikmesriik on määranud lennuettevõtja, mis on teise liikmesriigi halduskontrolli all, kohaldatakse samuti India Vabariigi õigusi, mis tulenevad lennuettevõtja määranud liikmesriigi ja India Vabariigi vahelise lepingu ohutust käsitlevatest sätetest, selle teise liikmesriigi ohutusnõuete vastuvõtmise, täitmise või säilitamise ning lennuettevõtjale tegevusloa andmise suhtes.

Artikkel 4

Vastavus konkurentsieeskirjadele

1. Olenemata mis tahes vastupidistest sätetest ei takista I lisas loetletud lepingutes sätestatu i) soodustada ettevõtjatevaheliste lepingute või ettevõtjate ühenduste otsuste vastuvõtmist või kooskõlastatud tegevust, millega takistatakse, moonutatakse või piiratakse konkurentsi; ii) tugevdada sellise lepingu, otsuse või kooskõlastatud tegevuse mõju või iii) delegeerida eraõiguslikele ettevõtjatele vastutus selliste meetmete võtmise eest, millega takistatakse, moonutatakse või piiratakse konkurentsi.

2. I lisas loetletud lepingute sätteid, mis on vastuolus käesoleva artikli lõikega 1, ei kohaldata.

Artikkel 5

Lepingu lisad

Käesoleva lepingu lisad moodustavad selle lahutamatu osa.

Artikkel 6

Läbivaatamine, parandamine või muutmine

Lepinguosalised võivad igal ajal vastastikusel kokkuleppel käesoleva lepingu läbi vaadata, seda parandada või muuta.

Artikkel 7

Jõustumine ja ajutine kohaldamine

1. Käesolev leping jõustub, kui lepinguosalised on teineteisele kirjalikult teatanud, et nad on lõpetanud lepingu jõustumiseks vajalikud siseriiklikud menetlused.

2. Olenemata lõikest 1 nõustuvad lepinguosalised käesolevat lepingut ajutiselt kohaldama alates selle kuu esimesest päevast, mis järgneb kuupäevale, mil lepinguosalised teatavad teineteisele selleks vajalike menetluste lõpuleviimisest.

3. Lepingud ning muud liikmesriikide ja India Vabariigi vahelised kokkulepped, mis ei ole käesoleva lepingu allakirjutamise kuupäevaks jõustunud ning mida ei kohaldata ajutiselt, on loetletud I lisa punktis b. Käesolevat lepingut kohaldatakse kõikide selliste lepingute ja kokkulepete suhtes nende jõustumisest või ajutisest kohaldamisest alates.

Artikkel 8

Lõpetamine

1. Kui I lisas loetletud leping lõpetatakse, lõpetatakse samal ajal ka kõik need käesoleva lepingu sätted, mis on seotud asjaomase I lisas loetletud lepinguga.

2. Kui kõik I lisas loetletud lepingud lõpetatakse, lõpetatakse samal ajal ka käesolev leping.

SELLE KINNITUSEKS on täievolilised isikud käesolevale lepingule alla kirjutanud.

Koostatud kahes eksemplaris bulgaaria, eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja hindi keeles kahe tuhande kaheksanda aasta septembrikuu kahekümne kaheksandal päeval Marseille’s.

За Европейската общност

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

Az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Pentru Comunitatea Europeană

Za Európske spoločenstvo

Za Evropsko skupnost

Euroopan yhteisön puolesta

För Europeiska gemenskapen

+++++ TIFF +++++

+++++ TIFF +++++

+++++ TIFF +++++

За правителството на Република Индия

Por el Gobierno de la República de la India

Za vládu Indické republiky

For regeringen for Republikken Indien

Für die Regierung der Republik Indien

India Vabariigi valitsuse nimel

Για την κυβέρνηση της Δημοκρατίας της Ινδίας

For the Government of the Republic of India

Pour le gouvernement de la République de l'Inde

Per il governo della Repubblica dell'India

Indijas Republikas valdības vārdā

Indijos Respublikos Vyriausybės vardu

Az Indiai Köztársaság kormánya részéről

Għall-Gvern tar-Repubblika ta' l-Indja

Voor de Regering van de Republiek India

W imieniu Rządu Republiki Indii

Pelo Governo da Repúblika da Índia

Pentru Guvernul Republicii India

Za vládu Indickej republiky

Za Vlado Republike Indije

Intian tasavallan hallituksen puolesta

För Republiken Indiens regering

+++++ TIFF +++++

+++++ TIFF +++++

--------------------------------------------------

I LISA

Käesoleva lepingu artiklis 1 osutatud lepingute loetelu

a) India valitsuse ja Euroopa Ühenduse liikmesriikide vahelised lennuühenduse lepingud, mis on käesoleva lepingu allakirjutamise kuupäevaks sõlmitud, millele on alla kirjutatud ja/või mida kohaldatakse ajutiselt

- Austria föderaalvalitsuse ja India valitsuse vaheline lennuühenduse leping, alla kirjutatud New Delhis 26. oktoobril 1989;

- Belgia Kuningriigi valitsuse ja India valitsuse vaheline lennuühenduse leping, alla kirjutatud New Delhis 6. aprillil 1967;

- Bulgaaria Vabariigi valitsuse ja India Vabariigi valitsuse vaheline lennuühenduse leping, sõlmitud New Delhis 16. juunil 1992;

- Küprose Vabariigi valitsuse ja India valitsuse vaheline lennuühenduse leping, sõlmitud Nikosias 18. detsembril 2000;

- Tšehhi Vabariigi valitsuse ja India Vabariigi valitsuse vaheline õhutranspordi leping, alla kirjutatud Delhis 16. oktoobril 1997;

- Taani Kuningriigi valitsuse ja India valitsuse vaheline lennuühenduse leping, alla kirjutatud New Delhis 19. detsembril 1995;

- Soome Vabariigi valitsuse ja India valitsuse vaheline lennuühenduse leping, alla kirjutatud New Delhis 18. juulil 1995;

- Prantsuse Vabariigi valitsuse ja India valitsuse vaheline lennuühenduse leping, alla kirjutatud New Delhis 16. juulil 1947;

- Saksamaa Liitvabariigi ja India valitsuse vaheline lennuühenduse leping, alla kirjutatud New Delhis 31. mail 1963;

- Ungari Rahvavabariigi valitsuse ja India valitsuse vaheline lennuühenduse leping, alla kirjutatud New Delhis 23. veebruaril 1966;

- Iirimaa valitsuse ja India valitsuse vaheline õhutranspordi leping, alla kirjutatud New Delhis 20. veebruaril 1991;

- Itaalia valitsuse ja India valitsuse vaheline lennuühenduse leping, alla kirjutatud Roomas 16. juulil 1959;

- Läti Vabariigi valitsuse ja India Vabariigi valitsuse vaheline lennuühenduse leping, alla kirjutatud New Delhis 20. oktoobril 1997;

- Leedu Vabariigi valitsuse ja India Vabariigi valitsuse vaheline lennuühenduse leping, alla kirjutatud New Delhis 20. veebruaril 2001;

- Luksemburgi Suurhertsogiriigi valitsuse ja India Vabariigi valitsuse vaheline lennuühenduse leping, alla kirjutatud New Delhis 8. jaanuaril 2001;

- Malta Vabariigi valitsuse ja India valitsuse vaheline lennuühenduse leping, alla kirjutatud Maltal 5. oktoobril 1998;

- Madalmaade valitsuse ja India valitsuse vaheline lennuühenduse leping, alla kirjutatud New Delhis 24. mail 1951;

- Poola Rahvavabariigi valitsuse ja India Vabariigi valitsuse vaheline lennuühenduse leping, alla kirjutatud New Delhis 25. jaanuaril 1977;

- Portugali Vabariigi valitsuse ja India Vabariigi valitsuse vaheline lennuühenduse leping, alla kirjutatud New Delhis 6. veebruaril 1997;

- Rumeenia valitsuse ja India valitsuse vaheline lennuühenduse leping, alla kirjutatud New Delhis 4. detsembril 1993;

- Slovaki Vabariigi valitsuse ja India valitsuse vaheline regulaarlennuteenuste leping, alla kirjutatud Bratislavas 9. oktoobril 1996;

- Sloveenia Vabariigi valitsuse ja India valitsuse vaheline regulaarlennuteenuste leping, alla kirjutatud New Delhis 16. veebruaril 2004;

- Hispaania valitsuse ja India Vabariigi valitsuse vaheline õhutranspordi leping, alla kirjutatud New Delhis 10. aprillil 1987;

- Rootsi Kuningriigi valitsuse ja India valitsuse vaheline lennuühenduse leping, sõlmitud New Delhis 19. detsembril 1995;

- India Vabariigi valitsuse ja Suurbritannia ja Põhja-Iiri Ühendkuningriigi valitsuse vaheline lennuühenduse leping, alla kirjutatud New Delhis 8. septembril 2005;

b) lennuühenduse lepingud ja muud kokkulepped, mille on parafeerinud ja alla kirjutanud India valitsus ja Euroopa Ühenduse liikmesriigid ning mis käesoleva lepingu allakirjutamise kuupäevaks ei ole veel jõustunud ja mida ajutiselt ei kohaldata

- Kreeka Vabariigi valitsuse ja India Vabariigi valitsuse vaheline õhutranspordileping, parafeeritud Ateenas 23. oktoobril 1997.

--------------------------------------------------

II LISA

I lisas loetletud lepingute artiklid, millele osutatakse käesoleva lepingu artiklites 2 ja 3

a) Liikmesriigipoolne määramine:

- India-Austria lepingu artikkel 3;

- India-Belgia lepingu artikli 3 lõiked 1 kuni 5;

- India-Bulgaaria lepingu III artikkel;

- India-Küprose lepingu artikkel 3;

- India-Tšehhi Vabariigi lepingu artikkel 3;

- India-Taani lepingu artikkel 3;

- India-Soome lepingu artikkel 3;

- India-Prantsusmaa lepingu artikkel 2;

- India-Saksamaa lepingu III artikkel;

- India-Kreeka lepingu artikkel 3;

- India-Ungari lepingu artikkel 3;

- India-Iirimaa lepingu artikkel 3;

- India-Itaalia lepingu IV artikkel;

- India-Läti lepingu artikkel 3;

- India-Leedu lepingu artikkel 3;

- India-Luksemburgi lepingu artikkel 3;

- India-Malta lepingu artikkel 3;

- India-Madalmaade lepingu artikkel 2;

- India-Poola lepingu IV artikkel;

- India-Portugali lepingu artikkel 3;

- India-Rumeenia lepingu artikkel 3;

- India-Slovakkia lepingu artikkel 3;

- India-Sloveenia lepingu artikkel 3;

- India-Hispaania lepingu II artikkel;

- India-Rootsi lepingu artikkel 3;

- India-Ühendkuningriigi lepingu artikkel 4;

b) tegevus- ja muude lubade andmisest keeldumine, nende tühistamine, peatamine või piiramine:

- India-Austria lepingu artikkel 4;

- India-Belgia lepingu artikli 3 lõige 6;

- India-Bulgaaria lepingu IV artikkel;

- India-Küprose lepingu artikkel 4;

- India-Tšehhi Vabariigi lepingu artikkel 4;

- India-Taani lepingu artikkel 4;

- India-Soome lepingu artikkel 4;

- India-Prantsusmaa lepingu artikkel 9;

- India-Saksamaa lepingu IV artikkel;

- India-Kreeka lepingu artikkel 4;

- India-Ungari lepingu artikkel 4;

- India-Iirimaa lepingu artikkel 4;

- India-Itaalia lepingu IV artikli lõiked 4 kuni 6;

- India-Läti lepingu artikkel 4;

- India-Leedu lepingu artikkel 4;

- India-Luksemburgi lepingu artikkel 4;

- India-Malta lepingu artikkel 4;

- India-Madalmaade lepingu artikkel 8;

- India-Poola lepingu V artikkel;

- India-Portugali lepingu artikkel 4;

- India-Rumeenia lepingu artikkel 4;

- India-Slovakkia lepingu artikkel 4;

- India-Sloveenia lepingu artikkel 4;

- India-Hispaania lepingu IV artikkel;

- India-Rootsi lepingu artikkel 4;

- India-Ühendkuningriigi lepingu artikkel 5;

c) ohutus:

- India ja Taani vahel 30. novembril 2006 kokku lepitud ohutust käsitlev artikkel;

- India ja Soome vahel 18. mail 2006 kokku lepitud ohutust käsitlev artikkel;

- India-Kreeka lepingu "C" liide;

- India-Hispaania lepingu XI artikkel;

- India ja Rootsi vahel 30. novembril 2006 kokku lepitud ohutust käsitlev artikkel;

- India-Ühendkuningriigi lepingu artikkel 7.

--------------------------------------------------

III LISA

Käesoleva lepingu artiklis 2 osutatud teised riigid

a) Islandi Vabariik (Euroopa Majanduspiirkonna lepingu alusel);

b) Liechtensteini Vürstiriik (Euroopa Majanduspiirkonna lepingu alusel);

c) Norra Kuningriik (Euroopa Majanduspiirkonna lepingu alusel);

d) Šveitsi Konföderatsioon (Euroopa Ühenduse ja Šveitsi Konföderatsiooni vahelise õhutranspordilepingu alusel).

--------------------------------------------------